Temeljem članka 7. stavak 1. Odluke o davanju u zakup javnih površina i neizgrađenog (građevinskog) zemljišta za postavljanje privremenih objekata gradonačelnica Grada Siska raspisuje

**JAVNI NATJEČAJ**

**za prikupljanje ponuda za davanje u zakup javne površine za postavljanje privremenog objekta za ugostiteljstvo povodom proslave Praznika rada**

**I**  Predmet natječaja je lokacija u Parku Šumica, Perivoj Viktorovac:

1. Za štand/šank za ugostiteljstvo označen na skici pod brojem 1, veličine 16x2 m2 (ukupno 32 m2).

- Za ovu lokaciju mogu se javiti ponuditelji za obavljanje djelatnosti ugostiteljstva: prodaja mesnih prerađevina, bezalkoholnih i alkoholnih pića.

**Početna zakupnina iznosi 1.600,00 kn.**

Javna površina daje se u zakup povodom proslave Praznika rada, što obuhvaća dane **30. travnja i 01. svibnja 2017. godine.**

**II** Pisane prijave za sudjelovanje u natječaju dostavljaju se na adresu: **Grad Sisak, Rimska 26, Sisak,** u zatvorenoj omotnici s naznakom „ZA NATJEČAJ: ZAKUP JAVNE POVRŠINE POVODOM PROSLAVE PRAZNIKA RADA – NE OTVARAJ“, u pisarnicu Grada Siska, Rimska 26, i moraju biti predane, odnosno zaprimljene najkasnije do 12.00 sati 20. travnja 2017. godine.

Prijava za sudjelovanje u javnom natječaju mora sadržavati:

1. popunjeni obrazac prijave

2. preslik osobne iskaznice, preslik obrtnice ili preslik rješenja o upisu u sudski

registar za trgovačka društva

3. dokaz o uplaćenoj jamčevini

**III** Opći uvjeti natječaja:

Rok za podnošenje pisanih ponuda je od **14. travnja 2017. godine od 10,00 sati do 20. travnja 2017. godine do 12,00 sati.** Ponude moraju biti zaprimljene u pisarnici Grada Siska najkasnije **do 12,00 sati, 20. travnja 2017. godine**. Zakašnjele, neuredne ili na drugi način podnesene ponude suprotno natječajnim uvjetima neće se razmatrati.

Natječaj se objavljuje na web stranici Grada Siska i oglasnoj ploči Grada Siska.

Na natječaju natjecatelji mogu za unaprijed određenu javnu površinu namijenjenu manifestaciji ponuditi cijenu veću od početne, a zakup dobiva natjecatelj s većom ponuđenom cijenom.

U slučaju jednako vrijednih ponuda prednost će imati natjecatelj čija ponuda je prva zaprimljena.

Iznos jamčevine će se uračunati u zakupninu onom natjecatelju koji će bili najpovoljniji dok se ostalim natjecateljima jamčevina vraća.

Najpovoljniji ponuditelj dužan je preostali iznos zakupnine uplatiti prije preuzimanja Rješenja, odnosno najkasnije do 28. travnja 2017. godine. Ukoliko ne uplati preostali iznos zakupnine, smatrat će se da je odustao, te će se ukinuti Rješenje i nema pravo na povrat uplaćene jamčevine.

Natjecatelj kojem Grad Sisak izda Rješenje o zakupu javne površine temeljem ovog natječaja, dužan je prije početka obavljanja djelatnosti ishoditi sva zakonom propisana odobrenja glede minimalnih i sanitarnih uvjeta.

Natjecatelji su dužni prije podnošenja ponuda uplatiti jamčevinu u iznosu od 5**00,00** **kn** za štandove za ugostiteljstvo, na IBAN Grada Siska broj: HR7924070001839100007, koji se vodi kod OTP banke Hrvatska d.d., s pozivom na broj HR68 5738-OIB.

Ponuditeljima koji ne uspiju sa svojom ponudom vratit će se uplaćena jamčevina u roku od 15 dana od dana donošenja Rješenja.

Javno otvaranje ponuda održat će se u zgradi Gradske vijećnice Grada Siska dana

20. travnja 2017. godine u 12,00 sati, a provest će ga Povjerenstvo koje je imenovala Gradonačelnica. Natjecatelji imaju pravo biti nazočni otvaranju ponuda osobno, a ukoliko natjecatelj nije u mogućnosti osobno prisustvovati otvaranju ponuda, punomoćnik je dužan na otvaranju ponuda predati punomoć.

Zakupnik su dužan obavljati djelatnost na zakupljenoj lokaciji 30. travnja 2017. godine minimalno u radnom vremenu od 18,00 do 24,00 sata i 01. svibnja 2017. godine minimalno u radnom vremenu od 09,00 do 15,00 sati.

Zakupnik je dužan pridržavati se propisanog minimalnog radnog vremena, koji će biti utvrđeno i u rješenju o zakupu, a u kojem je dužan obavljati djelatnost na zakupljenoj lokaciji za vrijeme trajanja manifestacije. U slučaju nepridržavanja propisanog minimalnog radnog vremena, zakupnik će se kazniti novčanom kaznom u iznosu od 100,00 kuna i to za svaki dan u kojem je obavljao djelatnost u propisanom minimalnom radnom vremenu.

Nadzor nad provođenjem naprijed navedenih odredbi provode komunalni redari koji su ovlašteni u sklopu nadzora izdati obvezni prekršajni nalog i izreći novčanu kaznu.

Informacije o lokacijama koje su predmet ovog natječaja mogu se dobiti u Upravnom odjelu za upravne, imovinsko pravne i opće poslove Grada Siska, na tel. **044/510-105.**